
	1.
	Noteikumu (grozījumu) projekts
11. Izteikt noteikumu 92. punktu šādā redakcijā:
"92. Pabeigtos rekultivācijas darbus (ja rekultivācija nesatur būvdarbus) pieņem būvvaldes izveidota komisija, kuras sastāvā ir dienesta, attiecīgās pašvaldības, zemesgabala īpašnieka un derīgo izrakteņu ieguvēja pārstāvji, aizpildot rekultivācijas darbu pieņemšanas aktu (15. pielikums). Dienests 10 darbdienu laikā pēc rekultivācijas darbu pieņemšanas akta parakstīšanas nosūta akta kopiju centram. Būvdarbus pieņem atbilstoši būvniecību regulējošos normatīvajos aktos minētajiem nosacījumiem."
	Iebildums
Būvvaldes izveidi un tās pamatpienākumus nosaka Būvniecības likums. Atbilstoši Būvniecības likuma 7.panta pirmās daļas 1.puntam būvvalde tiek izveidota primāri būvniecības administratīvā procesa tiesiskuma kontroles nodrošināšanai. Būvvalde nodrošina būvniecības administratīvā procesa tiesiskumu, tai skaitā veic būvdarbu administratīvo prasību ievērošanas kontroli un pieņem būves ekspluatācijā, sniedz konsultācijas par būvniecības administratīvā procesa kārtību un ziņas par teritorijas izmantošanas un apbūves nosacījumiem, informē par būvniecības procesa tiesisko pamatojumu un sniedz ziņas par pašvaldības administratīvajā teritorijā esošajām vai paredzētajām būvēm (sk. Būvniecības likuma 12.panta trešo daļu). Būvvaldes kompetencē neietilpst jautājumi par derīgo izrakteņu ieguvi. Ievērojot iepriekš minēto, Ekonomikas ministrija lūdz noteikuma projekta 11.punktā (Ministru kabineta 21.08.2012 noteikumu Nr. 570 "Derīgo izrakteņu ieguves kārtība" 92.punktā) un citās vietās aizstāt vārdu “būvvalde” ar vārdu “pašvaldība”.

Papildus vēršam uzmanību uz to, ka noteikuma projekta 11.punktā (Ministru kabineta 21.08.2012 noteikumu Nr. 570 "Derīgo izrakteņu ieguves kārtība" 92.punktā) norādei, ka būvdarbus pieņem atbilstoši būvniecību regulējošos normatīvajos aktos minētajiem nosacījumiem, nav juridiskās slodzes un šī iemesla dēļ aicinām šo norādi svītrot.
 
Piedāvātā redakcija
11. Izteikt noteikumu 92. punktu šādā redakcijā:
"92. Pabeigtos rekultivācijas darbus (ja rekultivācija nesatur būvdarbus) pieņem pašvaldības izveidota komisija, kuras sastāvā ir dienesta, attiecīgās pašvaldības, zemesgabala īpašnieka un derīgo izrakteņu ieguvēja pārstāvji, aizpildot rekultivācijas darbu pieņemšanas aktu (15. pielikums). Dienests 10 darbdienu laikā pēc rekultivācijas darbu pieņemšanas akta parakstīšanas nosūta akta kopiju centram."
	Andris Lazarevs (EM)



